Epidemiology of Invasive Pneumococcal Disease in Cyprus
Creators: name: Τρύφωνος, Άννα Ιωάννη
Publisher: name: Aristotle University of Thessaloniki
Year: 2019
Subjects: Διεισδυτική Πνευμονιοκοκκική Νόσος (ΔΠΝ)
Συζευγμένο πνευμονιοκοκκικό εμβόλιο
Οροτύποι πνευμονιοκόκκου, αντιμικροβιακή αντοχή
Invasive Pneumococcal Disease (IPD)
Pneumococcal conjugate vaccine (PCV)
Pneumococcal serotypes, antimicrobial resistance

description: Streptococcus pneumoniae (or pneumococcus) is a common colonizer of the upper respiratory tract. Τhe evolution of the acquisition and carriage of pneumococcus to pneumococcal disease requires a set of quite perplexing mechanisms. Invasive Pneumococcal Disease (IPD) encompasses the most severe manifestations of pneumococcal disease and accounts for the largest proportion of deaths caused by Streptococcus pneumoniae. In the years following the implementation of pneumococcal conjugate vaccines (PCVs) in childhood immunization schedule, a trend towards increasing rates of IPD caused by non-vaccine type (NVT) serotypes was manifested across the age spectrum. An evolving trend of decreasing rates in antibiotic non-susceptibility, especially for penicillin and erythromycin, was as well manifested. The main aim of our study was to establish the baseline epidemiology of IPD in Cyprus. The secondary aims were the depiction of the trends in the incidence of IPD caused by NVT serotypes and the trends in the proportions of the isolated strains that were non-susceptible to penicillin and erythromycin. All the data needed for our study were collected retrospectively and the statistical analysis took place in R Studio. We detected a total of 189 confirmed IPD cases, all reported between January 1st, 2005 -December 31st ,2018. Most of them (94%) originated from public hospitals. The median age of patients was 57 years old and the incidence of IPD was highest among those &lt;2 and &gt;/= 65 years old. 63% of the cases were men. The most common manifestation of IPD was meningitis (30%) and the most common specimen of isolation was blood (52%). From the cases with known serotype 66.67% were caused by NVT serotypes, that is serotypes not contained in the 13-valent conjugate vaccine. Amongst the vaccine type (VT) serotypes, the most common were 1 and 3.The increasing trend in the incidence of IPD caused by NVT serotypes among all ages was attributed mainly to PCV-10 as the difference in the rates between 2005-2011 and 2012-2018 was showed to be statistically significant (p-value &lt;0.05, C.I: -0.6, -0.12). Results on antibiotic non-susceptibility were not that straightforward. Results must be interpreted cautiously as the small sample and the defective reporting system can lead to faulty inferences.
description: Ο στρεπτόκοκκος της πνευμονίας (ή πνευμονιόκοκκος) αποτελεί ένα από τα συχνότερα μικρόβια αποικιστές του ανώτερου αναπνευστικού συστήματος. Η πορεία από την απόκτηση του πνευμονιοκόκκου έως την εγκαθίδρυση της πνευμονιοκοκκικής νόσου περιλαμβάνει ένα σύνολο από αρκετά περίπλοκους μηχανισμούς. Η Διεισδυτική Πνευμονιοκοκκική Νόσος (ΔΠΝ) συμπεριλαμβάνει τις πιο σοβαρές κλινικές εκδηλώσεις της πνευμονιοκοκκικής νόσου και ευθύνεται για το μεγαλύτερο ποσοστό θανάτων που οφείλονται στον στρεπτόκοκκο της πνευμονίας . Στα χρόνια που ακολούθησαν της προσθήκης των συζευγμένων πνευμονιοκοκκικών εμβολίων στα εμβολιαστικά σχήματα της παιδικής ηλικίας ανά τον κόσμο , παρατηρήθηκε μια αυξητική τάση στα ποσοστά της ΔΠΝ που οφείλεται σε οροτύπους του πνευμονιοκόκκου που δεν συμπεριλαμβάνονται στα εμβόλια αυτά. Η παρατήρηση αυτή αφορά όλες τις ηλικιακές ομάδες. Αλλαγές παρατηρήθηκαν και στα ποσοστά αντιμικροβιακής αντοχής, με τα ποσοστά αντοχής στην πενικιλίνη και την ερυθρομυκίνη , κυρίως, να ακολουθούν πτωτική τάση. Ο κύριος στόχος της εργασίας μας ήταν η καταγραφή των βασικών επιδημιολογικών χαρακτηριστικών της ΔΠΝ στην Κύπρο. Οι δευτερεύοντες στόχοι της εργασίας μας ήταν η ανάδειξη των τάσεων στην επίπτωση της ΔΠΝ που οφείλεται σε οροτύπους που δεν συμπεριλαμβάνονται στα συζευγμένα εμβόλια καθώς και των τάσεων στα ποσοστά των στελεχών του πνευμονιοκόκκου που ορίζονται ως ανθεκτικά στην πενικιλίνη και ερυθρομυκίνη αντίστοιχα. Όλα τα στοιχεία που χρειάζονταν για την εκπόνησης της εργασίας συλλέχθηκαν αναδρομικά και η στατιστική ανάλυση έλαβε χώρα στην R Studio. Εντοπίσαμε συνολικά 189 περιστατικά επιβεβαιωμένης ΔΠΝ που έλαβαν χώρα μεταξύ 1ης Ιανουαρίου 2005 και 31ης Δεκεμβρίου 2018. Η συντριπτική πλειοψηφία των αναφορών (94%) προερχόταν από δημόσια νοσηλευτήρια. Η διάμεση ηλικία των ασθενών ήταν 57 χρόνων ενώ η μεγαλύτερη επίπτωση καταγράφηκε στις ηλικιακές ομάδες &lt;2 χρόνων και &gt;/= 65 χρόνων. Η συχνότερη κλινική εκδήλωση ΔΠΝ ήταν η μηνιγγίτιδα (30%) ενώ το συχνότερο δείγμα από το οποίο γινόταν η απομόνωση του πνευμονιοκόκκου ήταν το αίμα (52%). Από τα περιστατικά ΔΠΝ με γνωστό ορότυπο, το 66,67 % οφειλόταν σε οροτύπους που δεν συμπεριλαμβάνονται στο 13δύναμο συζευγμένο πνευμονιοκοκκικό εμβόλιο. Οι πιο συχνοί ορότυποι , από αυτούς που συμπεριλαμβάνονται στο εμβόλιο αυτό, ήταν ο 1 και ο 3. Η αυξητική τάση στην επίπτωση της ΔΠΝ στην Κύπρο που οφείλεται σε οροτύπους που δεν συμπεριλαμβάνονται στα συζευγμένα εμβόλια , φαίνεται πως οφείλεται κυρίως στην δράση του 10δύναμου συζευγμένου πνευμονιοκοκκικού εμβολίου καθώς η διαφορά στα ποσοστά μεταξύ 2005-2012 και 2012 -2018 αναδείχθηκε ως στατιστικά σημαντική(p-value &lt;0.05, C.I: -0.6, -0.12). Όσον αφορά την αντιμικροβιακή αντοχή, δεν ήταν εφικτό να φθάσουμε σε ξεκάθαρα συμπεράσματα. Η ερμηνεία των αποτελεσμάτων πρέπει να γίνει με μεγάλη προσοχή καθώς το μικρό δείγμα και το ελαττωματικό σύστημα αναφοράς της ΔΠΝ μπορεί να οδηγήσει σε αυθαίρετα συμπεράσματα.